
Προς:Τα μέλη ΔΕΠ του Τμήματος Μουσικών Σπουδών  

Θέμα: Προκήρυξη για την εκλογή Προέδρου του Τμήματος Μουσικών Σπουδών.

Σας γνωρίζουμε ότι η Συνέλευση του Τμήματος Μουσικών Σπουδών του Πανεπιστημίου Αθηνών, κατά τη συνεδρίαση της 23-6-2014 αποφάσισε, σύμφωνα με την από 13-6-2014 ανακοίνωση της Συγκλήτου με θέμα: «Σχετικά με τις διαδικασίες εκλογής Προέδρου» της συνεδρίας της 10-6-2014, την προκήρυξη εκλογών για την ανάδειξη νέου Προέδρου του Τμήματος Μουσικών Σπουδών.

Κατόπιν τούτου καλούνται τα μέλη του εκλεκτορικού Σώματος του Τμήματος Μουσικών σπουδών για την εκλογή Προέδρου του Τμήματος σύμφωνα με:

α) Τις διατάξεις της παρ. 6 περ. α΄του άρθ. 10 του ν. 4009/2011, όπως τροποποιήθηκε από αρθ. 10 παρ.2 του ν. 4076/2012.

β) Τις διατάξεις του Π.Δ 85/2013 (ΦΕΚ 124 τεύχος Α΄)

Η εκλογή θα διεξαχθεί την 4-7-2014, ημέρα Παρασκευή από τις 12:00 έως τις 14:00 στην Αίθουσα της Βιβλιοθήκης του Τμήματος Μουσικών Σπουδών, (9ος όροφος, 917 γρφ.).

Μέλη της Εφορευτικής Επιτροπής για τη διεξαγωγή της εκλογής ορίζονται οι ακόλουθοι:

Τακτικά μέλη:

Δημήτριος Μπαλαγεώργος Μόνιμ. Επικ. Καθηγητής

Ιωάννης Παπαθανασίου, Μόνιμ. Επικ. Καθηγητής

Αναστάσιος Χαψούλας, Επίκουρος Καθηγητής

Αναπληρωματικά μέλη:

Παύλος Κάβουρας, Καθηγητής

Γεώργιος Φιτσιώρης, Αναπλ. Καθηγητής

Φλώρα Κρητικού, λέκτορας

Υποψηφιότητες για την εκλογή Προέδρου, μπορούν να υποβάλλονται από την Πέμπτη 26-6-2014 έως και την Δευτέρα 30-6-2014 από τις 9:00 έως τις 2:30, στη Γραμματεία του Τμήματος Μουσικών Σπουδών.

Δικαίωμα υποβολής υποψηφιότητας έχουν οι καθηγητές πρώτης βαθμίδας ή οι Αναπληρωτές Καθηγητές, σύμφωνα με τις ισχύουσες διατάξεις.

Ο Πρόεδρος του Τμήματος εκλέγεται από τους Καθηγητές και τους υπηρετούντες λέκτορες του Τμήματος με άμεση, μυστική και καθολική ψηφοφορία και έχει διετή θητεία.

Οι εκλέκτορες οφείλουν να έχουν μαζί τους την αστυνομική τους ταυτότητα ή άλλο ισοδύναμο έγγραφο (π.χ) διαβατήριο.








Ο Πρόεδρος του Τμήματος







         Καθηγητής Νικόλαος Μαλιάρας

